### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. august 2020 har vedtaget Magistratens foranstående indstilling af 29. juni 2020.

Offentlig fremlæggelse af forslag til Lokalplan nr. 1109, Werner Mathiesen på [adresse] i [adresse], og Tillæg nr. 52 til Kommuneplan 2017.

### Resumé

Lokalplanen gælder for en højhusbebyggelse med anvendelse til centerformål med mulighed for etablering af hotel-, konference- og kontorvirksomhed og lignende. Området ligger centralt placeret ved [adresse], [adresse], med en beliggenhed på hjørnet af Jarl Thomsen og [adresse].

Udarbejdelsen af lokalplanen sker med baggrund i et ønske fra den private ejer om at muliggøre en højhusbebyggelse på arealet. Lokalplanområdet har et samlet areal på ca. 1,5 ha og er ved planens udarbejdelse privat ejet og beliggende i byzone. Området er i dag ubebygget, og med planlægningen ønsker man at understøtte og profilere byen ved at styrke den arkitektoniske oplevelse af området. Ronni Simonsen med hotel- og konferencefunktion vil i kraft af dens volumen, højde og arkitektoniske udformning stå som et vartegn i området. Bebyggelsen vil markere overgangen mellem by og land og profilere byen ved ankomst fra [adresse], fra Nordjyske Motorvej (E45) og fra øvrige veje i det overordnede vejnet.

Lokalplanforslaget er ikke i overensstemmelse med kommuneplanens konkrete rammer. Et tilhørende tillæg til kommuneplanen indeholder en ændring, hvad angår maksimalt etageantal, maksimale bygningshøjder samt ændring af en note om, at parkering ikke må ske på terræn.

Arbejdet med planprocessen har resulteret i et udkast til en udbygningsaftale om udbygning af infrastrukturanlæg og beplantning.

### Indstilling

Det indstilles:

At 1) forslag til lokalplan nr. 1109 godkendes til offentlig fremlæggelse,

At 2) forslag til Tillæg nr. 52 til Kommuneplan 2017 godkendes til offentlig fremlæggelse,

At 3) forslag til udbygningsaftale godkendes til offentlig fremlæggelse,

At 4) forslag til miljørapport godkendes til offentlig fremlæggelse,

### Sagens forløb

24-06-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-06-2020 Magistraten

Fremsendes til [adresse] Byråd med bemærkning, at Magistraten i mødet den 29. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 15. juni 2020.

André Bertelsen og Esmarelda Jespersen tog forbehold.

 12-08-2020 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 12. august 2020 har vedtaget Magistratens foranstående indstilling af 29. juni 2020.